EkBass/fiwiki-20250220-pages-articles huggingface dataset:
Linda di Chamounix

Linda di Chamounix on italialaisen oopperasäveltäjän Gaetano Donizettin kolminäytöksinen melodraama, jonka libreton kirjoitti Gaetani Rossi. Ooppera sai ensi-iltansa Itävallan Wienissä 19. toukokuuta 1842 ja esityspaikkana oli Kärnthnertortheater. Linda di Chamounix koki suuren menestyksen ja ensi-illan jälkeen se sai kaikkiaan 19 esitystä. Myös kritiikki oli yksimielinen oopperan tasosta. Wienin ja Pariisin esitysten jälkeen oopperaa esitettiin lukuisissa italialaisissa kaupungeissa ja 1800-luvun loppuun mennessä ooppera nähtiin lavanäytäntönä kaikkiaan 129 kertaa Italian eri oopperoissa. Näin oopperasta tuli tekijänsä yksi suosituimmista teoksista. ==Roolit== Ensimmäisessä 19. toukokuuta 1842 Wienissä nähdyssä esityksessä roolijako oli seuraava: *Linda: Eugenia Tadolini (sopraano) *Pierotto: Marietta Brambilla (kontra-altto) *Carlo, Sirvalin varakreivi: Napoleone Moriani (tenori) *Antonio: Felice Varesi (baritoni) *Marchese di Boisfleury: Agostino Rovere (basso) *Il prefetto: Prosper Dérivis (tenori) Toisessa 17. marraskuuta 1842 Pariisin Théâtre Italienissä nähdyssä esityksessä esiintyivät: *Linda: Fanny Tacchinardi-Persiani *Pierotto: Marietta Brambilla *Carlo: Mario (Giovanni de Candia) *Antonio: Antonio Tamburini *Marchese: ? *Il prefetto: Luigi Lablache Oopperan tapahtumat sijoittuvat vuoteen 1769 ja paikkana on Ranskan kuninkaan Ludvig XV:n aika eli 1700-luvun puoliväli. Paikkana on nykyisin Ranskan ja Sveitsin rajalla sijaitseva Chamonix sekä Pariisi. ==Äänitykset== *Zürichin oopperassa taltioitu DVD-kuvallinen äänitys, jossa oopperan orkesteria johtaa Adam Fischer ja Lindan roolin laulaa Edita Gruberova. ==Lähteet== *Stanfordin yliopiston sivut *Music With Ease -sivut Luokka:Italiankieliset oopperat
Otanmäen vaunutehdas

Otanmäen vaunutehdas on Kajaanin kaupunkiin kuuluvassa Otanmäen kylässä sijaitseva, Škoda Transtechin omistama, vuonna 1986 perustettu raitiotie- ja rautatievaunutehdas. Se rakennettiin Otanmäkeen työllistämään lakkautetun kaivoksen henkilöstöä. Ajatuksena oli erityisesti myydä Neuvostoliiton rautatieministeriölle Suomen ja Neuvostoliiton valtioiden välisen bilateraalikaupan osana junavaunuja. Suunnitelmissa oli jopa 4 000 junanvaunun tuotanto vuosittain. Suunnitelmiin tuli äkkinäinen muutos 1990-luvun alussa bilateraalikaupan lakattua ja Venäjän talouden romahdettua. == Omistajat == Tehtaan perusti valtiollinen kaivos- ja teräsyhtiö Rautaruukki, jossa se kuului Rautaruukki Transtechille eli Rautaruukin kuljetusvälineryhmälle. Tehtaan omistajaksi tuli myöhemmin Transtech. Transtech Oy:n ajauduttua vaikeuksiin yhtiö myytiin vuonna 1999 espanjalaiselle Talgolle. Yhtiön toimintaa uhkasi tilausten puutteessa lopettaminen, kunnes maaliskuussa 2007 suomalainen sijoittajaryhmä ilmoitti ostavansa yhtiön osakekannan ja muuttavansa yhtiön nimen takaisin Transtech Oy:ksi. Vuodesta 2015 alkaen Transtechin ja tehtaan pääomistaja on ollut tšekkiläinen kiskokaluston valmistamiseen keskittynyt konepajakonserni Škoda. == VR:n junanvaunut == VR- Yhtymä on tilannut tehtaalta kaksikerrosvaunuja vuodesta 1998 alkaen. Vuonna 2006 VR tilasi 20 kappaletta uudenlaisia Edm-makuuvaunuja, ja myöhemmin vielä 20 vaunua lisää. Tehtaalta valmistui syksyllä 2013 Edo-ohjausvaunut. Otanmäestä on toimitettu VR:lle myös muita kaksikerrosvaunuja kuten DuettoPlus-ravintolavaunuja (ERd) ja 2. luokan matkustajavaunuja (Ed, Edb). ==Lähteet== Luokka:Vuolijoki Luokka:Rautatiekalustovalmistajat Luokka:Suomen metalliteollisuus
QuakeWorld

QuakeWorld on Id Softwaren tekemän pelin Quake päivitys, joka parantaa pelin moninpeliominaisuuksia (tärkeimpänä TCP/IP-tuki) erityisesti modeemipelaajien osalta pienentämällä vasteaikaa internetin pelipalvelimilla pelatessa. Nykyiset laajakaistayhteydet hyötyvät myös parannetusta verkkokoodista sekä pelifysiikasta. ==Aiheesta muualla== Uutis- ym. sivustot * QuakeWorld Wiki - Kaikki QuakeWorldista! * qwdrama.com - QuakeWorld-yhteisön sivusto * BesMella.Quake - Uutis- ja yhteisösivusto * QuakeWorld.nu - Uutis- ja yhteisösivusto * Irish Quake - Irlantilainen Quakeworld uutissivusto * Quakeworld.ru - Venäläinen Quakeworld uutissivusto * Refragged - Ruotsalainen Quakeworld uutissivusto * qw.nu-wiki * Quakeservers.net Reaaliaikainen pelipalvelinlista * QuakeWorld.net - Virallinen QuakeWorld-sivusto QuakeWorld- clientit ja tietovarastot yms. * fQuake - Avoimen lähdekoodin QuakeWorld- paketti * FTEQW QuakeWorld-moottori, joka tukee myös pelejä NetQuake, Hexen II, ja Quake II/III. * ezQuake - Aktiivisesti kehitettävä QuakeWorld-client * ZQuake - Uraauurtava QuakeWorld-client * MQWCL - MoreQuakeWorld-client * QuakeForge - Avoimen lähdekoodin QuakeWorld-client * MVDSV - Laajimmin käytetty QuakeWorld-palvelin * CustomTF.Com - Täydellinen CustomTF- laajennuspaketti * CHTV - Laaja QuakeWorld-demovarasto * QW trickjumping - QuakeWorld-temppuhyppyjä QuakeWorld-yhteisö * Nations Quake Rank - Yksi suosituimmista joukkueliigoista (TDM, Team deathmatch) [Tällä hetkellä menossa 10. kausi] * European Quake League - Toinen suosittu joukkueliiga [Tällä hetkellä menossa 5. kausi] * DuelMania Eurooppalainen 1on1-turnaus * QH-LAN - QuakeWorld-LAN (pidetään vuosittain Tukholmassa) * QuakeWorld Movie Archive - QuakeWorld-elokuvien varasto Luokka:Quake-pelit
Pauli Alankoja

Pauli Kalervo Alankoja (vuoteen 1967 Laiho; s. 1. elokuuta 1937 Turku) on laamannin arvonimen saanut suomalainen asianajaja, joka toimi vuosina 1992–1995 Suomen Asianajajaliiton puheenjohtajana. Alankoja valmistui oikeustieteen kandidaatiksi Turun yliopiston oikeustieteellisestä tiedekunnasta vuonna 1965 ja sai Turun hovioikeudelta varatuomarin arvon vuonna 1970. Alankoja on Viron Asianajajaliiton kunniajäsen numero 1 vuodelta 1993 ja Ljufström–Laiho-sukuyhteisön kunniapuheenjohtaja vuodelta 2007. Hänelle on myönnetty Shanghain yliopiston mitali vuonna 1995 ja laamannin arvonimi vuonna 1996. Alankoja on julkaissut Maarian pitäjän Suikkilan kartanon historian ja toimittanut Sosiaalineuvos Saima Suomisen elämäkerrallisia muistiinpanoja vuonna 2002. Vuonna 2006 hän julkaisi omakustanteena sukuromaanin Ratsumies ja torpantyttö. == Lähteet == Luokka:Suomalaiset asianajajat Luokka:Suomalaiset juristit Luokka:Vuonna 1937 syntyneet Luokka:Elävät henkilöt
HII

HII voi tarkoittaa *Tähtitieteessä ionisoitunutta vetyä *Japanilaista rakettityyppiä H-II.
Erkki Salmi

Erkki Mikael Salmi' (kirjailijanimi Erkki-Mikael) (19. joulukuuta 1924 Viipuri – 14. syyskuuta 1979 Helsinki) oli suomalainen toimittaja, pakinoitsija ja kirjailija. Salmi pääsi ylioppilaaksi 1945 ja oli toimittajana Helsingin Sanomissa 1946–1955. Tämän jälkeen hän toimi Yhteismainoksen johtajana 1955–1958 ja sitten Markkinointi Viherjuuren varatoimitusjohtajana. Salmi kirjoitti 1950-luvun puolivälistä lähtien säännöllisesti pakinoita Apu- lehteen. Pakinoita julkaistiin myös useina kirjoina. Pakinoiden vakiohenkilöitä olivat Samuel Väsy ja Isaskar Keturi. Keturi on ammattihuijari, jonka elämäntehtävänä on ihmisten petkuttaminen sekä hyödyn saamiseksi että pelkän huvin vuoksi. Samuel Väsy taas on perheenisä, jolle elämä on tuonut tuplavahingon: kaksospojat. Pakinat ovat nykykatsannossa osin vanhentuneita, joskin niiden henkilöhahmot ovat yleismaailmallisen koomisia. Salmi sanoitti Vuosina 1945-1947 muutaman Toivo Kärjen sävellyksen, esimerkkeinä Henry Theelin laulamat "Surullinen tango", "Sinä pieni rakas tyttönen" ja Arno Oran laulama "Suurkaupungin serenadi" Erkki Mikael Salmi oli 1960-luvulla myös usein nähty kasvo television viihdeohjelmissa. Samuel Väsyn perheestä tehtiin vuonna 1965 neljän jakson televisiosarja, jossa Salmi itse toimi kertojana.Säilynoja, Juhana: Koko perhe kärsi Samuel Väsyn edesottamuksista perhekomediassa, Yle Elävä arkisto 15.01.2015. Viitattu 6.9.2016. Hän toimi myös muun muassa Jatkoaika-keskusteluohjelman yhtenä juontajana 1967–1968. == Teokset == * Ryöstetty koulutyttö, nuorisoromaani. Karisto 1950 (nimellä Erkki M. Salmi) * Kjeh, kjeh, sanoi Isaskar Keturi, pakinoita. 1956 (nimellä Aputoimittaja) * Tuplavahinko, pakinoita. Tammi 1959 * Toinen tuplavahinko, pakinoita. Tammi 1960 * Tuplavahingosta viisastuu, pakinoita. Tammi 1961 * Nimeni on Samuel Väsy, pakinoita. Tammi 1962 * Viisas on Väsy nyt, pakinoita. Tammi 1963 * Mokomat monokinit, pakinoita. Tammi 1964 * Tuplavahinkoa kerrakseen, pakinoita. Tammi 1965 * Väsymättä paras, pakinoita. Tammi 1966 * Isaskar Keturi vastaan Samuel Väsy, pakinoita. Tammi 1967 * Miten rakennan kesämökin ja säilyn hengissä, pakinoita. Tammi 1968 * Samuel Väsyn 10. erä, pakinoita. Tammi 1968 * Samuel Väsyn syöksykierre, pakinoita. Tammi 1971 * Tuplavahingollista: Erkki-Mikaelin parhaat, valikoinut Martti Anhava. Tammi 1980 == Elokuvakäsikirjoitukset == * Herrojen Eeva, ohjaus Yrjö Kostermaa. 1954 * Isaskar Keturin ihmeelliset seikkailut, ohjaus Aarne Tarkas. 1960 == Lähteet == * Lappeenrannan kirjaston sivu Erkki Mikael Salmesta ===Viitteet=== Luokka:Suomalaiset kirjailijat Luokka:Pakinoitsijat Luokka:Suomalaiset toimittajat Luokka:Vuonna 1924 syntyneet Luokka:Vuonna 1979 kuolleet
NS Jamal

NS Jamal () on Venäjän federaation Arktika-luokan ydinkäyttöinen jäänmurtaja. Se on nimetty luoteis-siperialaisen Jamalin niemimaan mukaan. Nimi tarkoittaa maan loppua nenetsin kielessä. Se on 12. pinta-alus, joka on saavuttanut Pohjoisnavan. == Rakentaminen == Aluksen köli laskettiin Leningradissa 1986 ja se laskettiin vesille lokakuussa 1992 Neuvostoliiton lakkauttamisen jälkeen. Alus on varustettu kaksoisrungolla. Ulompi runko on 48 mm paksua levyä jäävyöhykkeellä ja 25 mm paksua muualla, ja se on pinnoitettu polymeerillä kitkan pienentämiseksi. Sisemmän ja ulomman rungon välinen tila toimii säiliönä painolastivedelle, jota voidaan pumpata paikasta toiseen, jotta laiva kallistelisi jäänmurron helpottamiseksi. Jäänmurtoa helpottaa myös ilmapuhallusjärjestelmä, joka pumppaa 24 kuutiometriä ilmaa sekunnissa 9 metriä pinnan alapuolelle. Jamal voi murtaa jäätä joko etuperin tai takaperin kulkien. Jamalilla on yksi helikopteri ja useita veneitä. Aluksella on radio- ja satelliittiviestintäjärjestelmät, jotka huolehtivat suunnistuksesta sekä puhelin-, faksi- ja sähköpostipalveluista. Mukavuuksiin kuuluu suuri ruokasali, johon voi sijoittaa kaikki sata matkustajaa yhdellä kertaa, kirjasto, matkustajien oleskelutila, luentosali, lentopallokenttä, kuntosali, lämmitettävä uima-allas, sauna ja sairasosasto. Murtajalla on 50 matkustajahyttiä ja -sviittiä, joissa kaikissa on WC, näköala ulos, televisio ja kirjoituspöytä. == Käyttöhistoria == Jamal ei ole koskaan hoitanut kauppa- aluksien avustamista, vaan se on kuljettanut matkustajia Pohjoisella jäämerellä. Alus teki matkan pohjoisnavalle juhlistaakseen vuosituhannen vaihdetta. Jamal
Kaarlo Ståhlberg

Kaarlo Ludvig Ståhlberg (s. 5. syyskuuta 1933 Oulu) on suomalainen juristi. Ståhlbergin vanhemmat ovat professori Kaarlo Ståhlberg ja Kerstin o.s. Hjelt. Hän valmistui lainopin kandidaatiksi 1957, lakitieteen lisensiaatiksi 1960 ja oikeustieteen tohtoriksi 1965. Varatuomarin arvon hän sai 1960.Suomen lakimiehet - Finlands jurister 1970 s. 916, julk. Suomen lakimiesliitto Ståhlberg on toiminut esittelijänä vakuutusoikeudessa ja Helsingin hovioikeudessa 1960-luvun alussa. Hän siirtyi yliopistolle edeten Helsingin yliopiston rikosoikeuden apulaisprofessoriksi. Vuonna 1967 hän siirtyi asianajajaksi. Välillä vuosina 1970–1973 hän oli eduskunnan oikeusasiamies. Vuonna 1978 hänet nimitettiin vasta perustetun Rovaniemen hovioikeuden ensimmäiseksi presidentiksi. Vuonna 1988 hän siirtyi Helsingin hovioikeuden presidentiksi, josta jäi eläkkeelle 1993. Ståhlbergilla on ollut lukuisia ammatillisia luottamustehtäviä. Hän on toiminut sekä Suomen Asianajajaliiton (1976–1978) että Suomen Tuomariliiton (1980–1982) puheenjohtajana. Ståhlbergin puoliso on Mirja Airi Irmeli o.s. Rosenlöf, lapset ovat Karla, Pauli Kaarlo Juhani (1959) ja Kaarina. Presidentti Kaarlo Juho Ståhlberg oli hänen isoisänsä. == Lähteet == Luokka:Suomalaiset asianajajat Luokka:Eduskunnan oikeusasiamiehet Luokka:K. J. Ståhlberg Luokka:Suomen hovioikeuksien presidentit Luokka:Vuonna 1933 syntyneet Luokka:Elävät henkilöt
Sagittarius A*

Sagittarius A* (luetaan: ”aa-tähti”) (lyh. Sgr A*) on Linnunradan keskustassa oleva Jousimiehen (Sagittarius) tähdistön suunnassa näkyvä kirkas ja erittäin kompakti radiolähde eli radiosäteilyä lähettävä taivaankappale. Se on osa laajempaa radioaaltojen aallonpituudella kirkasta taivaan aluetta, joka tunnetaan Sagittarius A:na. Tutkimalla tähtien liikettä Sgr A*:n ympärillä kohteen massaksi on saatu määritettyä 4 miljoonaa Auringon massaa. Kaikki tämä massa sijaitsee alueella, joka on halkaisijaltaan korkeintaan kolmanneksen maan ja auringon välimatkasta, mikä kohteen luonnetta pohdittaessa sulkee käytännössä pois kaikki muut mahdollisuudet supermassiivista mustaa aukkoa lukuun ottamatta. Kohteen lähettämän radiosäteilyn spektrin perusteella säteilyn voidaan päätellä syntyvän mustaan aukkoon syöksyvän kaasun muodostamassa kertymäkiekossa sekä aukosta poispäin suuntautuvissa suihkuissa. Vastaavia kohteita tunnetaan myös muista galakseista, millä perusteella Sagittarius A*:n katsotaan olevan Linnunradan keskustassa sijaitseva musta aukko. == Lähteet == == Aiheesta muualla == * * * * Luokka:Linnunrata Luokka:Mustat aukot Luokka:Jousimiehen tähdistö Luokka:Seulonnan keskeiset artikkelit
Racer X

Racer X oli yhdysvaltalainen heavy-/shred-/speed metal -yhtye. Yhtyeen perusti kitaristi Paul Gilbert vuonna 1985 Los Angelesissa, Kaliforniassa. Yhtyeen nimi tulee japanilaisen 1960-luvulta lähtien esitetyn Speed Racer -animesarjan henkilön nimestä. == Jäsenet == === Viimeinen kokoonpano === *Jeff Martin – laulu *Paul Gilbert – kaikki soolo- ja rytmikitarat *John Alderete – basso *Scott Travis – rummut === Entiset === *Bruce Bouillet – kitarat (1986–1989) *Harry Gschoesser – rummut (1985–1986) *Chris Arvan – kitarat (1989) == Diskografia == * * * * * * * * * Luokka:Yhdysvaltalaiset metalliyhtyeet Luokka:Speed metal -yhtyeet
Kiinan kansanpankki

Kiinan kansanpankki (; , lyhenne PBC tai PBoC) on Kiinan keskuspankki. Sen pääkonttori sijaitsee Pekingissä muutaman kilometrin päässä Kielletystä kaupungista ja Taivaallisen rauhan aukiosta. ==Historia== Kiinan kansanpankki perustettiin 1. joulukuuta 1948 yhdistämällä kolme pankkia (Huabei Bank, Beihai Bank ja Xibei Farmer Bank). Alun perin sen pääkonttori sijaitsi Hebein maakunnassa, josta se muutti Pekingiin 1949. Kiinan kansanpankki oli vuoteen 1978 Kiinan ainoa pankki, ja se vastasi myös liikepankeille kuuluvista tehtävistä. Vuonna 1980 kaupallisen pankin ominaisuudet erotettiin Kiinan kansanpankista, jolloin ne jaettiin neljälle itsenäiselle, mutta valtion omistamalle pankille (Agricultural Bank of China, Industrial and Commercial Bank of China, China Construction Bank ja Bank of China). Tämän jälkeen Kiinan valtioneuvosto nimesi 1983 Kiinan kansanpankin keskuspankiksi. Vuonna 1995 annettu laki Kiinan kansanpankista vahvisti kansanpankin aseman maan keskuspankkina. ==Organisaatio ja rakenne== Kiinan kansanpankin pääjohtaja on ollut maaliskuusta 2018 lähtien Yi Gang, hänen edeltäjänsä oli Zhou Xiaochuan (pääjohtajana 2003–2018). Pääjohtajan nimittää tai poistaa virasta Kiinan presidentti. Kiinan keskuspankilla on yli 2 000 alueellista konttoria, jotka toimivat sen alaisina ja valvovat oman alueensa kaupallisten pankkien toimintaa. ==Valuuttavaranto== Kiinan keskuspankilla on maailman suurin valuuttavaranto. Sen valuuttavarannon arvo oli 2 800 miljardia Yhdysvaltain dollaria vuoden 2010 lopussa ja 3 119 miljardia dollaria kesäkuun 2019 lopussa. Keskuspankki ei perinteisesti ole julkaissut tietoja siitä mikä on dollareiden osuus maan valuuttavarannosta, mutta yleisesti sen on arvioitu olevan noin 80 %. Kiinan keskuspankin on hyväksytettävä rahapolitiikkansa päätökset maansa hallituksella. ==Katso myös== *Agricultural Bank of China == Lähteet == * Evli Pankin asiakaslehti 1/2007, s. 44–46 === Viitteet === == Aiheesta muualla == * Shuli Ren (16.4.2019) Want to Find an Independent Central Bank? Try China (bloomberg.com) Luokka:Keskuspankit Luokka:Kiinalaiset pankit Luokka:Peking
Maritta Viitamäki

Maritta Katarina ”Ruttu” Viitamäki (s. 4. marraskuuta 1952 Tampere) on suomalainen näyttelijä, joka tunnetaan Martan roolista Rauni Mollbergin elokuvassa Maa on syntinen laulu. Teatteriuransa hän teki Jyväskylän kaupunginteatterissa. == Ura == Ylioppilaaksi kirjoitettuaan Viitamäki opiskeli Mikkelissä Suomen nuoriso-opistossa vuosina 1971–1972. Mollberg löysi hänet Maa on syntinen laulu -elokuvan pääosaan Mikkelin satamasta vuonna 1972, jolloin Viitamäki työskenteli sisävesilaivan tarjoilijana. Vuosina 1973–1977 Viitamäki opiskeli Tampereen yliopiston kolmannella näyttelijäkurssilla, jolta valmistuttuaan hänet kiinnitettiin Jyväskylän kaupunginteatteriin. Viitamäki jäi eläkkeelle vuonna 2017.Kohurooli seurasi Maritta ”Ruttu” Viitamäkeä eläkkeelle saakka. Ilta-Sanomat 11.2.2017. Viitattu 25.4.2018. Hänelle myönnettiin taiteilijaeläke vuonna 2020. Maa on syntinen laulu -elokuvan lisäksi Viitamäki on esiintynyt elokuvissa Antti Puuhaara, Ystävät, toverit, Pekko Aikamiespojan poikamiesaika, Pekko ja poika ja Kulkuri ja joutsen sekä televisioelokuvissa Siunattu hulluus ja Kätkäläinen. Viitamäki itse pitää tärkeimpinä rooleinaan Peppi Pitkätossua, Mustalaisleiri muuttaa taivaaseen -näytelmän Rosalinaa sekä Nalle Puhin Nasua. Viitamäki sai Ruttu-nimen Suomen nuoriso-opistossa näytellessään Anna Anelma Ensilempi Impi Unelma Ruttu -nimistä henkilöä Seppo Juhani Ruotsalaisen kirjoittamassa näytelmässä Tavataan raastuvassa. == Lähteet == * Ruttu juhlii 25-vuotista uraa * === Viitteet === == Aiheesta muualla == * Luokka:Suomalaiset näyttelijät Luokka:Vuonna 1952 syntyneet Luokka:Elävät henkilöt
Jalkapallon Euroopan-mestaruuskilpailut 1964

Vuoden 1964 jalkapallon Euroopan-mestaruuskilpailut järjestettiin Espanjassa 17.–21. kesäkuuta 1964, ja olivat järjestyksessään toiset. Kilpailut voitti kotijoukkue Espanja, joka löi loppuottelussa hallitsevan mestarin Neuvostoliiton maalein 2–1. Turnaus pelattiin pudotuspelimuodossa, ja karsintoihin otti osaa 30 joukkuetta. Poliittiselta draamalta ei näissäkään kilpailuissa vältytty, kun Kreikka vetäytyi karsinnoista saatuaan vastustajakseen Albanian, jonka kanssa maa oli ollut virallisesti sodassa vuodesta 1912. Neuvostoliitto, Itävalta ja Luxemburg pääsivät suoraan neljännesvälieriin. Karsintaottelut pelattiin kaksiosaisina siten, että ottelupari kohtasi toisensa kertaalleen kummankin kotikentällä. Karsintojen neljä parasta joukkuetta pääsivät varsinaiseen lopputurnaukseen, jonka isäntä valittiin joukkueiden selvittyä. Karsintojen yllätyksestä vastasi Luxemburg, joka löi neljännesvälierissä Alankomaat yhteismaalein 3–2 (1–1 ja 2–1), ja puolivälierissä pelasi Tanskaa vastaan tasan 3–3 ja 2–2 ennen 1–0-tappiota uusintaottelussa. Lopputurnauksen välierissä Neuvostoliitto löi Tanskan 3–0 ja Espanja Unkarin jatkoajalla 2–1. Espanjan oikeistolainen hallitus oli vetänyt joukkueensa vuoden 1960 kilpailujen karsinnoista sen saatua vastaansa Neuvostoliiton, mutta tällä kertaa kenraali Franco antoi joukkueen pelata. Madridin Santiago Bernabéulla pelattu loppuottelu päättyi lopulta 2–1 isäntien hyväksi. Voittomaalin teki Marcelino ottelun viime minuuteilla. == Karsinnat == === Ensimmäinen kierros === {| cellspacing="0" style="width: 100%; background-color: #eeeeee;" 6–0 1–3 === Neljännesvälierät=== {| cellspacing="0" style="width: 100%; background-color: #eeeeee;" 1–1 1–0 === Puolivälierät === {| cellspacing="0" style="width: 100%; background- color: #eeeeee;" 5–1 2–0 == Lopputurnaus == === Välierät === === Pronssiottelu === === Loppuottelu === Vuoden 1964 Euroopan-mestaruuskilpailuiden voittaja: ESPANJA Ensimmäinen mestaruus == Maalintekijät == 2 maalia: * Ferenc Bene * Dezső Novák * Jesús María Pereda 1 maali: * Amancio * Carl Bertelsen * Galimzjan Husainov * Valentin Ivanov * Marcelino * Viktor Ponedelnik * Valeri Voronin == Lähteet == * UEFA * RSSSF Euroopan-mestaruuskilpailut 1964 1964 Euroopan- mestaruuskilpailut
Giovanni Verga

Giovanni Verga (2. syyskuuta 1840 Catania, Sisilia, Italia – 27. tammikuuta 1922 Catania, Sisilia, ItaliaVerga, Giovanni, Kirjasampo, viitattu 2.11.2021) oli italialainen kirjailija, joka kuvaa teoksissaan sisilialaista elämää. Verga on Alessandro Manzonin ohella merkittävimpiä 1800-luvun italialaisia kirjailijoita. Hän piti esikuvanaan Emile Zola'ta Verga oli kirjoilla Catanian yliopistossa lukemassa lakia mutta käytti isältään saadut opiskelurahat ensimmäisen kirjansa julkaisemiseen. Verga kirjoitti aluksi historiallisia romaaneja. Ensimmäiset teoksensa hän kirjoitti Sisiliassa, josta hän muutti 1869 Firenzeen ja myöhemmin Milanoon, jossa pääosa tuotannosta syntyi. Vuodesta 1874 alkaen hän kirjoitti urbaanien rakkauskertomusten sijasta Sisilian köyhälistön elämästä ja pyrki kirjoittaessaan objektiivisuuteen. Tässä hän edustaa Italian verismiä tyypillisimmillään. Vergan kuuluisin teos on novelli "Cavalleria rusticana" kokoelmassa Vita dei campi. Pietro Mascagni on säveltänyt sen pohjalta oopperan Cavalleria Rusticana. Luchino Viscontin elokuva La terra trema (1948, ) perustuu Vergan romaaniin I Malavoglia,, viitattu 2.11.2021 jonka oli tarkoitus aloittaa romaanisarja I vinti, mutta sen kolmas osa jäi kesken. Toinen osa on Mastro Don Gesualdo (1899) ja kesken jäänyt kolmas La duchessa di Leyra. Verga muutti vuonna 1894 takaisin Sisiliaan kotitaloonsa, jossa hän kuoli aivoveritulppaan vuonna 1922. == Suomennetut teokset == * * **Haaveilua **Paimenpoika Jeli **Rosso Malpelo **Cavalleria rusticana **Naarassusi **Gramignan rakastajatar **Pyhimysten sota **Kattilanrämä ;Novellit Antologiassa Nuori Itaalia, suom. Hanna Andersin, Otava, 1893 kolme Vergan novellia: Rakkautta, Rosso Malpelo ja Yksinkertainen juttu ==Lähteet== ==Aiheesta muualla== Luokka:Italialaiset kirjailijat Luokka:Vuonna 1840 syntyneet Luokka:Vuonna 1922 kuolleet
Riding the Bullet

Riding the Bullet on vuonna 2004 ensi-iltansa saanut kauhuelokuva. Elokuva perustuu kirjailija Stephen Kingin e-kirjaan. Elokuvan on ohjannut Mick Garris. ==Juoni== Elokuva kertoo nuoresta Alanista, joka on kiinnostunut kuolemasta ja kerran yrittänytkin itsemurhaa. Alan saa soiton äitinsä naapurilta, joka kertoo Alanin äidin sairastuneen vakavasti ja olevan parhaillaan sairaalassa. Alan ei omista omaa autoa, joten hänen täytyy liftata päästäkseen tapaamaan sairasta äitiään. Lopulta hänet ottaa kyytiin George- niminen mies, joka näyttää tietävän paljon Alanin menneisyydestä. == Näyttelijät == Luokka:Vuoden 2004 yhdysvaltalaiset elokuvat Luokka:Yhdysvaltalaiset kauhuelokuvat Luokka:Stephen Kingin teoksiin perustuvat elokuvat Luokka:Mick Garrisin ohjaamat elokuvat Luokka:Novelleihin perustuvat elokuvat
Sechuran kulttuuri

Sechura-kulttuuri on intiaanikulttuuri, joka kukoisti Sechuran alueella noin 400 eaa. – 600 jaa. Sechura on kaupunki Perun pohjoisrannikolla Sechuran aavikolla Piurasta noin 50 km etelään. Myöhemmin alueella vaikutti Moche ja Sicán 800–1300 jaa. Luokka:Esikolumbiaaniset kulttuurit
Alarik Valamo

Alarik Valamo (s. 11. syyskuuta 1985 Savonlinna) tunnetaan tamperelaisen Bloodpit-yhtyeen nykyisenä rumpalina. Bloodpitiin Alarik liittyi vuonna 2002. Sitä ennen hän soitti Cosmophonik-nimisessä yhtyeessä. Musiikillisiksi innoittajikseen Alarik on maininnut muun muassa yhtyeet Smashing Pumpkins, Therapy?, Metallica, Nirvana, Queens of the Stone Age, Guns N' Roses ja Seattlen grungeyhtyeet. Lisäksi Alarik pelaa jalkapalloa puistofutissarjassa Dog's Ball -nimisessä jalkapallojoukkueessa muiden tunnettujen tamperelaisten muusikkojen lisäksi. Hän on toiminut (toimii) myös mallina. Luokka:Bloodpit Luokka:Suomalaiset rockrumpalit Luokka:Vuonna 1985 syntyneet Luokka:Elävät henkilöt
Turun ylioppilastalot

Turun ylioppilastalot A, B ja C ovat kolme Turun yliopiston ylioppilaskunnan vuosina 1952-1960 rakennuttamaa kerrostalomaista asuntolaa. Ne sijaitsevat Yliopistonmäen ja Turun kauppakorkeakoulun välissä. Talot siirtyivät vuonna 1966 vastaperustetun Turun ylioppilaskyläsäätiön peruspääomaksi. Talo A ja siihen liittyvät ravintola ja uimahalli sekä talo C ovat valmistuneet vuosina 1952–1955, ja ne suunnitteli arkkitehti Erik Bryggman. Talo B valmistui 1959; sen suunnittelija on arkkitehti Olli Kestilä. Ensimmäisen talon peruskiven muurauksessa oli mukana muun muassa Naantalin Kultarannassa tuolloin kesää viettänyt tasavallan presidentti J. K. Paasikivi. Ylioppilastaloja on saneerattu perusteellisesti 2010-luvulla. 11-kerroksisen C-talon korjaus valmistui 2010 ja B-talon 2013. A-talon remontti valmistui 2017. Turun ylioppilastalot sisältyvät yhdessä Yliopistonmäen laitosrakennusten kanssa Museoviraston inventoimiin valtakunnallisesti merkittäviin rakennettuihin kulttuuriympäristöihin. == Tilat == Ylioppilastaloissa on niiden valmistumisesta lähtien ollut sekä asuntoja että erilaisia opiskelijoiden käyttämiä tiloja, kuten liikunta- ja uimahallit, yliopiston osakuntien tiloja sekä opiskelijaruokala. === Uimahalli === Turun uimahalli on Suomen neljänneksi vanhin uimahalli. Vastavalmistuneen ylioppilastalo A:n viereen alettiin rakentaa Turun ensimmäistä uimahallia vuonna 1953. Rahoitukseen osallistuivat ylioppilaskunta, kaupunki ja valtio. Uimahallin vihkiäiset pidettiin 9. toukokuuta 1954. Hallin allas on 25 metriä pitkä ja 10 metriä leveä. Uimahallissa on vain yksi sauna ja pukuhuone, joten miehille ja naisille on omat uintivuorot. Hallissa uitiin ensimmäiset 60 vuotta ilman uimapukuja. == Lähteet == Ylioppilastalot Ylioppilastalot Luokka:Suomen opiskelija-asunnot Luokka:Erik Bryggmanin suunnittelemat rakennukset Luokka:I kaupunginosa
Jörg Immendorff

Jörg Immendorff (14. kesäkuuta 1945 – 28. toukokuuta 2007) oli saksalainen taidemaalari. Immendorff kuului saksalaiseen niin sanottuun Junge Wilde -liikkeeseen. Hänen tunnetuimpiin maalauksiinsa kuuluu vuonna 1977 aloitettu 16-osainen sarja Cafe Deutschland. Hänelle myönnettiin Bundesverdienstkreuz- ansiomitali vuonna 1998. Immendorff opiskeli Düsseldorfin taideakatemiassa Joseph Beuysin johdolla. Hänestä tuli vuonna 1989 professori Städelschulessa (Frankfurt am Main) ja vuonna 1996 Düsseldorfin taideakatemiassa, josta hänet oli aiemmin opiskelijana erotettu. Elokuussa 2003 Immendorff jäi kiinni kokaiinin hallussapidosta ja seksin ostosta. Hänet tuomittiin sakkoon ja yhdentoista kuukauden ehdolliseen vankeuteen. Viimeisinä vuosinaan Immendorff istui ALS-lihasrappeumataudin johdosta pyörätuolissa kykenemättömänä maalaamaan. == Lähteet == ==Aiheesta muualla== * Jörg Immendorffin muistokirjoitus Helsingin Sanomissa * Jörg Immendorff - The Guardian 2021. Luokka:Saksalaiset taidemaalarit Luokka:Vuonna 1945 syntyneet Luokka:Vuonna 2007 kuolleet
Kari Byron

Kari Elizabeth Byron (s. 18. joulukuuta 1974 Kalifornia, Yhdysvallat) on yhdysvaltalainen televisiopersoona ja taiteilija. Hän toimi avustajana Discovery Channelin Myytinmurtajat-ohjelmassa. ==Myytinmurtajat== Televisio- ohjelmassa Myytinmurtajat Kari Byron oli juontajana tiimijäsentensä Tory Bellecin ja Grant Imaharan kanssa. Lisäksi Kari oli myös avustamassa ohjelman pääjuontajia Adam Savagea ja Jamie Hynemania joissakin myyteissä. Byron tuli Myytinmurtajiin työskenneltyään ensin Jamie Hynemanin M5 Industries -yhtiössä. Kari oli ensimmäistä kertaa mukana ohjelmassa myytissä "tyhjiö lentokoneen vessassa". Varsinaisen juontajan roolin hän sai Myytinmurtajien toiselle tuotantokaudelle. ==Taide== Taide ja kuvanveisto ovat tärkeä osa Byronin elämää. Hän on sanonut luovansa jonkinlaista taidetta joka päivä ja onkin todennut, että "Tulisin hulluksi jos en." Hän käyttää kuvanveistossaan materiaaleina löydettyjä esineitä, kuivuvaa muovailumassaa, akryyliä, puuta ja metallia. Myytinmurtajien suosion jälkeen hänen teoksensa eivät ole enää olleet mukana näyttelyissä. Hänen esikoisnäyttelynsä oli Anno Domini -galleriassaStray Doll debut solo exhibition by Kari Byron. ==Merkittäviä esiintymisiä== * Esiintyminen The Late Show with David Lettermanissa * Haastattelu suosittuun amerikkalaiseen lehteen FHM:ään ==Yksityiselämä== Kari Byron valmistui Los Gotos High Schoolista ja lähti opiskelemaan elokuva- ja veistosalaa San Franciscon yliopistoon valmistuen filmi- ja veistotaiteen kandidaatiksi 1998 arvosanalla magna cum laude. Seuraavan vuoden Kari vietti Etelä-Aasiassa enimmäkseen Himalajalla ja työsti samaan aikaan siellä taidetta. Byron on naimisissa taiteilija Paul Urichin kanssa. Vuonna 2009 he ilmoittivat että Kari on raskaana, ja heidän tyttärensä syntyi 28. kesäkuuta 2009. ==Lähteet== ===Viitteet=== == Aiheesta muualla == *Kari Byronin kotisivut * *Kari Byronin haastattelu FHM:ssä *Haastattelu Joe Mammyssa Luokka:Yhdysvaltalaiset juontajat Luokka:Myytinmurtajat Luokka:Vuonna 1974 syntyneet Luokka:Elävät henkilöt Luokka:Seulonnan keskeiset artikkelit
Hans Kleppen

Hans Kleppen (16. maaliskuuta 1907 – 12. huhtikuuta 2009) oli norjalainen mäkihyppääjä. Kleppen voitti 5. helmikuuta 1929 pronssia hiihdon MM- kilpailuissa Zakopanessa, Puolassa pistein 223,8. Kleppen osallistui talviolympialaisiin 1928 ja vietti 100-vuotispäiväänsä maaliskuussa 2007.http://www.nrk.no/nyheter/distrikt/ostafjells/telemark/1.2064255 == Lähteet == Luokka:Norjalaiset mäkihyppääjät Luokka:Yli satavuotiaiksi eläneet norjalaiset Luokka:Vuonna 1907 syntyneet Luokka:Vuonna 2009 kuolleet
Aubrey Beardsley

Aubrey Vincent Beardsley (21. elokuuta 1872 Brighton, Englanti – 16. maaliskuuta 1898 Menton, Ranska) oli englantilainen kuvittaja ja kirjailija. Beardsley aikoi ensin pianotaiteilijaksi mutta keskitti sittemmin Edward Burne-Jonesin ja Pierre Puvis de Chavannesin neuvosta harrastuksensa mustavalkoisen taiteen alalle (1893). Hän oli aikansa omintakeisimpia kuvittajia ja kehitti oman persoonallisen tyylin, jonka tyylikäs viiva on jättänyt syviä jälkiä uudemman ajan koristetaiteeseen. Hänen taiteensa oli viileän aistillista pessimismiä ja osui vaiheeseen, jonka kärkinimiä olivat Charles Baudelaire ja Paul Verlaine, keskeisiä henkilöitä Oscar Wilde. Alkuun Beardsleyn töissä on prerafaeliittisia sävyjä, esimerkiksi Thomas Maloryn Le Morte d’Arthurin kuvitus (1893–1895). Hän oppi sitten japanilaisilta mustan ja valkean pinnan kontrastit, yksinkertaisen viivan tehon ja viivan yksityiskohdat (The Yellow Bookin työt, 1893–1895), lopuksi ranskalaisen 1700-luvun taiteiden hienoudet. Beardsleyn tyylille ominainen on Pennell- koulukunnan kuivaneulatekniikka. Hän piirsi 1896 perustamaansa lyhytikäiseen The Savoy -aikakauskirjaan, kuvitti Alexander Popen The Rape of the Lockin ja Ben Jonsonin VoIponen. Oscar Wilden Salomen kuvitus on hänen tunnetuimpia töitään, parhaimpia Avenue-teatterin ja T. Fisher Unwinin julisteet. Hänen piirustuksiaan on ilmestynyt useita kokoelmia. Beardsleyn piirroksille ovat tyypillisiä voimakkaat mustan ja valkoisen kontrastit sekä tummasävyinen symbolismi ja eroottisuus. Hänen töissään on vaikutteita prerafaeliiteilta, japanilaisista puupiirroksista ja antiikin Kreikan vaasien koristelusta. Beardsley kuului taiteilijaryhmään, joka julkaisi Yellow Book -aikakauslehteä. Hän kirjoitti lehteen taidetta käsitteleviä artikkeleita ja teki kuvituksia. Hän oli myös aikakauden johtavan kulttuurivaikuttajan Oscar Wilden ystävä ja kuvitti tämän teoksen Salome. Beardsley kuvitti lisäksi Thomas Maloryn kuningas Arthurista kertovan teoksen Le Morte d’Arthur. Lyhyestä urastaan huolimatta Beardsleylla oli suuri vaikutus aikansa kuvataiteeseen, etenkin julistetaiteeseen. == Kuvia== Aubrey Beardsley - The Stomach Dance.jpg|The Stomach Dance Beardsley-peacockskirt.PNG|The Peacock Skirt Yellow book cover.jpg|Beardsleyn piirtämä Yellow book -lehden kansi. Le morte d-arthur-201.gif|Järven neito kertoo Arthurille Excalibur-miekasta. Kuvitusta Thomas Maloryn teokseen Le Morte d'Arthur. Aubrey Beardsley, Ali Baba.jpg|Tuhannen ja yhden yön tarinoiden kansikuva vuodelta 1897. == Lähteet == == Aiheesta muualla == Luokka:Brittiläiset taiteilijat Luokka:Vuonna 1872 syntyneet Luokka:Vuonna 1898 kuolleet Luokka:Englantilaiset kuvittajat
Enskededalen

Enskededalen on yksi Ruotsin pääkaupungin Tukholman kaupunginosista. Se sijaitsee eteläisen Tukholman alueella (Söderort), ja kuuluu Skarpnäckin kaupunginosa-alueeseen. Vuonna 2005 kaupunginosan asukasluku oli keskimäärin 2 197, ja maa-alaltaan se on 0,67 neliökilometrin suuruinen. Luokka:Tukholman kaupunginosat
Liseberg (Tukholma)

thumb|upright=1.0|1920-luvulla rakennettuja taloja Lisebergsvägenillä. Liseberg on Ruotsin pääkaupungin Tukholman kaupunginosa. Se sijaitsee eteläisen Tukholman alueella (Söderort) ja kuuluu hallinnollisesti Älvsjön kaupunginosa-alueeseen. Lisebergin kaupunginosa muodostettiin vuonna 1934, ja sitä rajaavat Örby Slottin, Solbergan ja Östbergan kaupunginosat. Siellä asuu noin 1 300 ihmistä, ja maa-alaltaan se on 0,38 neliökilometrin suuruinen ja on siten Söderortin pienin kaupunginosa. Luokka:Tukholman kaupunginosat
Rusketusraidat

Rusketusraidat on PMMP-yhtyeen ensimmäinen vuonna 2003 julkaisema single, joka sisältyy myös yhtyeen esikoisalbumille Kuulkaas enot! Single oli Suomen virallisella singlelistalla 11 viikkoa ensimmäisellä sijalla ja toisella sijalla kaksi viikkoa. Singleä on myyty 9 197 kappaletta, joka oikeuttaa singlen kultalevyyn. Kappaleesta on tehty myös musiikkivideo. Rusketusraidoista ovat tehneet cover-version muun muassa Il Vaselino, Herra Ylppö & Ihmiset, Kauniit poliisit sekä Märät säpikkäät. Tuulin kappaleen ”Bikineis” (2023, feat. Cledos) kertosäe on mukaelma Rusketusraidoista. == Kappaleet == # ==Lähteet== Luokka:Vuoden 2003 kappaleet Luokka:PMMP:n kappaleet
Örby Slott

Örby Slott on yksi Tukholman kaupunginosista. Se sijaitsee eteläisen Tukholman alueella (Söderort), ja kuuluu hallinnollisesti Älvsjön kaupunginosa- alueeseen. Kaupunginosa muodostettiin vuonna 1956, ja siellä asuu nykyisin noin 1600 ihmistä. Maa-alaltaan kaupunginosa on 0,67 neliökilometrin suuruinen. Se on saanut nimensä siellä sijaitsevan Örbyn linnan mukaan. Luokka:Tukholman kaupunginosat
Päiväkoti (kappale)

Päiväkoti on PMMP:n ensimmäinen single albumilta Kovemmat kädet. Se julkaistiin 9. helmikuuta 2005. Singlen B-puolena oleva kappale Mikkitelineestä on puolet minun on Ypö-Viis-yhtyeen cover-versio. Single sijoittui Suomen virallisella singlelistalla parhaimmillaan sijalle 13. == Kappaleet == # # == Musiikkivideo == Kappaleet musiikkivideon on ohjannut Finn Andersson, joka ohjasi myös kappaleen "Joutsenet" musiikkivideon. Video voitti parhaan kotimaisen musiikkivideon Kultapumpeli-palkinnon Oulun Musiikkivideofestivaaleilla vuonna 2005. Video on julkaistu Kovemmat kädet -albumin kumipainoksella. Luokka:Vuoden 2005 kappaleet Luokka:PMMP:n kappaleet
Doppler

Doppler tarkoittaa seuraavia: * Christian Doppler, itävaltalainen matemaatikko * Doppler, norjalaisen Erlend Loen romaani. ==Katso myös== Doppleriin liittyvät myös seuraavat: * Doppler-ilmiö, aaltoliikkeen muutoksiin liittyvä käsite * Dopplertutka, nopeuden mittaamiseen tarkoitettu tutka.
Näköispainos

Kirjan näköispainos (faksimile) on sekä tekstin että ulkoasun puolesta alkuperäisen kaltainen. Näköispainosjulkaisu on aiemmin tehty painotuotteeksi, mutta esimerkki tuoreemmista mahdollisuuksista on Runeberg-projekti,Runeberg- projektin esittely jossa julkaistaan vanhaa kirjallisuutta digitoituina näköispainossivuina. ==Katso myös== *Tallennetuotanto == Lähteet == == Aiheesta muualla == Luokka:Kirjapainotaito Luokka:Kirjat
Stureby

Stureby on yksi Ruotsin pääkaupungin Tukholman kaupunginosista. Se sijaitsee eteläisen Tukholman alueella (Söderort), ja kuuluu Enskede-Årsta-Vantörin kaupunginosa-alueeseen. Kaupunginosa on 2,05 neliökilometrin suuruinen. Aluetta alettiin asuttaa vuonna 1921, mutta vielä tuolloin se tunnettiin nimellä Ersta Villastad. Nykyinen nimi juontaa juurensa Sten Sture nuoremmasta. Kaupunginosassa sijaitsee Sturebyn metroasema. Luokka:Tukholman kaupunginosat
Raimo Hämäläinen

Raimo Pertti Hämäläinen (s. 7. heinäkuuta 1948 Helsinki)Kuka kukin on 2007, Otava 2006 oli professori ja Aalto-yliopiston perustieteiden korkeakoulun Systeemianalyysin laboratorion esimies. Hämäläinen on emeritusprofessori. Hämäläinen perusti Systeemianalyysin laboratorion Teknilliseen korkeakouluun vuonna 1984. Hämäläisen tärkeimpiä tutkimusalueita olivat systeemianalyysi ja operaatiotutkimus. Hän on julkaissut yli 180 tieteellistä artikkelia tai kokousesitelmää, ohjannut yli kolmekymmentä väitöskirjaa, ja lisäksi suunnitellut päätöksenteon tukijärjestelmiä. Yksi Hämäläisen näkyvimmistä viime aikaisista tutkimuskohteista on ollut yhdessä professori, filosofi Esa Saarisen kanssa kehitetty systeemiälyn käsite. Vuonna 2004 The International Society for Multiple Criteria Decision Making palkitsi professori Hämäläisen pitkäaikaisesta ja tuloksellisesta työstään monitavoitteisen päätöksenteon parissa. == Lähteet == ==Aiheesta muualla== * Systeemianalyysin laboratorio - Raimo Hämäläinen, Aalto yliopiston perustieteiden korkeakoulu, Otaniemi. Luokka:Teknillisen korkeakoulun professorit Luokka:Vuonna 1948 syntyneet Luokka:Elävät henkilöt Luokka:Suomalaiset professorit
Kari Sihvonen

Kari Sihvonen (s. 9. kesäkuuta 1983 Haukipudas) on suomalainen jääkiekkoilija. Pelipaikaltaan hän on laitahyökkääjä. == Ura == Jääkiekkoilun Sihvonen aloitti Haukiputaalla Pohjois-Pohjanmaalla. Haukiputaan Ahmoissa hän pääsi kokeilemaan miesten pelejä jo 15-vuotiaana. Haukiputaalta Sihvonen suuntasi 17-vuotiaana Porin Ässiin, josta matka jatkui edelleen Espoo Bluesiin. Bluesissa Sihvonen pääsi pelaamaan ensimmäiset miesten SM-liiga-ottelunsa kaudella . Bluesista Sihvonen siirtyi Lahden Pelicansiin ja aloitti ottelut A-junioreissa, mutta kaudeksi hän hankki paikan edustusjoukkueesta. Sihvonen pelasi lainasopimuksella Mestis-seura Heinolan Kiekossa kausina 2007–2008 ja 2009–2010. Kaudella 2011–2012 Sihvonen siirtyi Hämeenlinnaan HPK:n paitaan. Sihvosella oli sopimus HPK:n kanssa kevääseen saakka. HPK:sta Sihvonen siirtyi kesällä 2012 kazakstinalaiseen Beibarys Atıraw -joukkueeseen. Kazakstanin jälkeen Sihvonen siirtyi kauden 2014–2015 lopussa Peliittojen kolmen pelin sopimuksen kautta Ruotsiin kausiksi 2015–2016, 2016–2017 ja 2017–2018. Kauden 2017–2018 lopuksi Sihvonen siirtyi vahvistamaan Raahen Teräs-Kiekkoa. ==Tilastot== Runkosarja Pudotuspelit Kausi Joukkue Sarja GP G A Pts PIM GP G A Pts PIM 1998–1999 Ahmat II-div. 3 0 0 0 0 – – – – – 1999–2000 Ahmat Suomi-sarja 33 2 7 9 18 4 0 0 0 8 2000–2001 Ässät N I-div. 9 4 5 9 4 2 1 0 1 0 2001–2002 Blues A-nuoret 43 12 11 23 30 2 0 0 0 2 Blues SM-liiga 15 0 0 0 0 – – – – – Blues A-nuoret 27 8 11 19 63 10 3 0 3 8 2003–2004 Pelicans A-nuoret 13 2 4 6 20 -- -- -- -- -- Pelicans SM-liiga 46 2 1 3 20 – – – – – Pelicans SM- liiga 56 6 6 12 90 – – – – – Pelicans SM-liiga 52 2 6 8 128 6 0 1 1 16 Pelicans SM-liiga 41 2 8 10 152 6 1 0 1 4 HeKi Mestis 3 1 3 4 26 – – – – – Pelicans SM-liiga 53 9 9 18 145 9 2 2 4 39 Pelicans SM-liiga 51 7 9 16 136 – – – – – HeKi Mestis 2 0 3 3 0 – – – – – 2010–2011 Pelicans SM-liiga 53 4 8 12 78 – – – – – 2011–2012 Pelicans SM-liiga 14 2 4 6 8 – – – – – HPK SM-liiga 30 2 8 10 82 – – – – – 2012–2013 Beibarys Atıraw KAZ 50 21 25 46 97 14 4 12 16 14 2013–2014 Irtyš Pavlodar KAZ 12 0 1 1 6 – – – – – Arystan Temirtau KAZ 20 4 13 17 62 15 2 6 8 6 2014–2015 Arystan Temirtau KAZ 8 0 2 2 0 – – – – – Peliitat Mestis 3 0 0 0 2 – – – – – Tingsryds AIF SWE III 12 5 7 12 4 – – – – – 2015–2016 Tingsryds AIF SWE II 45 6 9 15 82 – – – – – 2016–2017 Kristianstads IK SWE III 18 5 2 7 12 – – – – – Guildford Flames EPIHL 16 3 9 12 105 7 1 4 5 29 2017–2018 Olofströms IK SWE IV 8 3 7 10 31 – – – – – TeKi III-div. 1 1 4 5 0 5 2 11 13 12 2018–2019 TeKi II-div. 17 11 15 26 89 2 0 4 4 14 2019–2020 TeKi II-div. 6 1 3 4 2 – – – – – TIHC II-div. 12 9 10 19 37 2 1 2 3 6 Yhteensä 9 kautta SM-liiga 411 36 59 95 845 21 3 3 6 59 == Lähteet == * * === Viitteet === Luokka:Suomalaiset jääkiekkoilijat Luokka:Vuonna 1983 syntyneet Luokka:Elävät henkilöt
Leningrad (yhtye)

Leningrad () on vuonna 1997 perustettu venäläinen ska punk -yhtye. Se lopetti toimintansa vuonna 2008, mutta koottiin uudelleen vuonna 2010. Yhtyeen kotikaupunki on Pietari. Yhtyeen keulahahmona, säveltäjänä ja sanoittajana toimii Sergei "Šnur" Šnurov. Leningrad tunnetaan alatyylisistä sanoituksistaan. == Kokoonpano == * Sergei "Šnur" Šnurov * Vjatšeslav "Sevytš" Antonov * Aleksandr "Puzo" Popov * Andrei "Antonenytš" Antonenko * Grigori "Zontik" Zontov * Roman "Šuher" Parygin * Denis "Kaštšei" Kuptsov * Andrei "Ded" Kurajev * Ilja "Pianist" Rogatševski * Konstantin "Limon" Limonov * Vladislav "Valdik" Aleksandrov * Aleksei "Leha" Kanev * Denis "Dens" Možin == Diskografia == === Studioalbumit === * * * * * * * * * * * * * * == Katso myös == * Spitfire (yhtye) == Aiheesta muualla == * Virallinen sivusto * Luokka:Venäläiset punkyhtyeet Luokka:Ska punk -yhtyeet
Geneettinen taakka

Geneettinen taakka populaatiogenetiikassa on se suhteellinen osuus, jolla populaation keskimääräinen menestyminen on vähentynyt verrattuna siihen tilanteeseen, että populaation kaikki yksilöt ovat genotyypiltään suurimman mahdollisen menestymisarvon omaavia. Käsitteen esitti ensimmäisenä H. J. Muller 1950. Mullerin mukaan populaatiossa on suurella taajuudella mutanttialleeleja, joista suurin osa tullessaan homotsygoottisina esiin yksilön ilmiasussa on luonteeltaan haitallisia. Geneettisen taakan kaava: :geneettinen~taakka = {{w_\max - \bar w}\over w_\max} , jossa w_\max on optimaalinen genotyypin menestyminen ja \bar w populaation keskimääräinen menestyminen. Arvo voi vaihdella välillä 0 < geneettinen taakka < 1, jossa 0 merkitsee ettei taakkaa ole. Geneettistä taakkaa aiheuttavat valinta ja mutaatio. Taakan muotoja on monia, joista tärkein on mutaatiotaakka. ==Lähteet== *Evoluutio ja populaatiot, s. 129–130, 1986, ISBN 951-0-13572-0 ==Aiheesta muualla== *Evolution A-Z: Genetic load Luokka:Populaatiogenetiikka
Wayne Static

Wayne Static (oik. Wayne Richard Wells; 4. marraskuuta 1965 Muskegon, Michigan – 1. marraskuuta 2014) oli industrial metal -yhtye Static-X:n laulaja ja kitaristi. ==Ura== ===Alkuvaiheet=== Static varttui Shelbyssä, Michiganissa, ennen kuin hän muutti Chicagoon. Hän asui Chicagossa jonkin aikaa, kunnes muutti Kaliforniaan, josta hänen muusikon uransa lähti myöhemmin käyntiin. Static oli vain 3-vuotias, kun sai ensimmäisen lelukitaransa, ja myöhemmin Waynen ollessa 7 vuotta vanha, hän sai vanhemmiltaan oikean kitaran aloittelijoita varten. Hän sai kitaratunteja maksua vastaan, ja jo vuoden kuluttua hän voitti kykykilpailun kappaleella ”Skip to My Lou”. Ensimmäisessä yhtyeessä Static pääsi soittamaan 12-vuotiaana, jolloin hän ilmoitti haluavansa muusikoksi. 17 vuoden iässä Wayne kävi opintoja Shelby High School -nimisessä koulussa. ===Ammattilaismuusikoksi=== Muutettuaan Chicagoon hän perusti Ken Jayn kanssa ensimmäisen hänen urallaan merkittävän yhtyeen, Deep Blue Dreamin. Bändin historia jäi lyhyeksi, sillä Static ja Jay siirsivät toimintansa Kaliforniaan, josta he löysivät Tony Campoksen ja Koichi Fukudan. Static-X sai alkunsa Deep Blue Dreamin jäännöksistä. Vuonna 1998 Static-X teki levytyssopimuksen Warner Brothers Recordsin kanssa. Seuraavana vuonna julkaistiin debyyttialbumi, Wisconsin Death Trip, joka saavutti platinaa yli miljoonan kappaleen myynnillä. 2001 julkaistiin samaisen levy-yhtiön kanssa seuraava albumi, Machine, joka menestyi myös hyvin ylittäessään kultalevyn rajan. Tasaiseen tahtiin tulivat myös Static-X:n albumit: Shadow Zone (2003), Beneath... Between... Beyond... (2004), Start a War (2005), Cannibal (2007) sekä viimeinen tuotos Cult of Static (2009). Wayne toimi myös tuottajana muutamilla albumeilla. Heinäkuussa 2007 Static ilmoitti aloittavansa soittamisen ”sivuprojektina” Pighammer -nimisessä yhtyeessä. ==Yksityiselämä== Static ilmoitti olevansa ateisti ja kasvissyöjä. Hän osasi soittaa kitaran lisäksi myös kosketinsoittimia. Hän meni aikuisviihteen alalla olevan Tera Wrayn kanssa naimisiin 10. tammikuuta 2008. Hän sanoi tavanneensa kuuluisia yhtyeitä tai muusikkoja, kuten Kiss, Pantera ja Ozzy Osbourne.http://findarticles.com/p/articles/mi_qn4188/is_20050617/ai_n14671480 Hänen hiustyylinsä on herättänyt monissa kiinnostusta, ja Static paljastikin, että hiuksien pystyyn valmistaminen kestää 20 minuuttia. == Kuolema == Wayne Static kuoli 48-vuotiaana 1. marraskuuta 2014. Kuolinsyy oli alkoholin ja reseptilääkkeiden yliannostus. ==Lähteet== ==Aiheesta muualla== * * Luokka:Yhdysvaltalaiset laulajat Luokka:Yhdysvaltalaiset kitaristit Luokka:Vuonna 1965 syntyneet Luokka:Vuonna 2014 kuolleet
Kalpa (täsmennyssivu)

Kalpa tarkoittaa seuraavia asioita: * Kalpa , Maanpuolustuskorkeakoululla opiskelevien kadettien julkaisema lehti * Kalevan Pallo, KalPa, suomalainen jääkiekkoseura * kalpa, hindulaisuuden ja buddhalaisuuden aikayksikkö, 4 320 000 000 vuotta * kalpa, miekka * Kalpa, kaupunki Intiassa * Kalpa, sukunimenä: ** Kaarlo Ilmari Kalpa (1893–1963), suomalainen ylilääkäri ja lääkintöneuvos ** Kaarlo Julius Kalpa (1867–1918), suomalainen Suomen sisällissodan aikana surmattu pappi
Mozilla Public License

Mozilla Public License on vapaa ohjelmistolisenssi, joka kehitettiin Mozilla- projekteja varten. Nykyään useimmat Mozilla-projektin ohjelmistot, kuten Firefox ovat kolmoislisensoitu MPL 1.1:n, LGPL 2.0:n ja GNU GPL 2.1:n alaisuudessa. ==Keskeiset ehdot== Kun MPL v. 1.1:n alaista ohjelmistoa levitetään muokkaamattomana muun muassa seuraavat ehdot tulee täyttää: 1) MPL lisenssiteksti tulee sisällyttää jakeluun ja ohjelmiston lähdekoodi tulee levittää sen ehtojen mukaisesti; 2) Jos ohjelmistoa levitetään konekielisessä muodossa, tulee jakelun mukaan liittää ilmoitus siitä, että ohjelmisto on lisensoitu MPL:n alaisuudessa. Konekielinen ohjelmisto voidaan levittää muillakin lisenssiehdoilla, mutta nämä eivät saa rajoittaa lisenssinsaajan oikeutta MPL-ohjelmiston lähdekoodiin; 3) Jos lähdekoodissa MPL-lisenssin liitteen A mukaisia ilmoituksia, ne tulee säilyttää lähdekoodissa; 4) MPL:llä lisensoitu ohjelmisto voidaan liittää osaksi isompaa kokonaisuutta ("larger work"), joka on muiden ehtojen alaisuudessa. Näissä tilanteissa MPL:n vaatimukset koskevat edelleen osia, jotka olivat alun perin sillä lisensoitu. Kun MPL v. 1.1:n alaista ohjelmistoa levitetään muokattuna mm. seuraavat ehdot tulee täyttää: 1) Muutokset ja lisäykset tiedostoihin, jotka ovat MPL:n alaisuudessa, tulee levittää samoilla ehdoilla (tätä kutsutaan ns. heikoksi vastavuoroisuusvelvollisuudeksi); 2) Jos muokattuja tiedostoja levitetään ainoastaan konekielisessä muodossa, samojen tiedostojen lähdekoodi täytyy olla saatavissa joko samalla jakelumedialla tai yleisesti hyväksytyn latausmekanismin kautta; 3) Kaikista muokkauksista tulee ilmoittaa jakelun mukana tulevassa dokumentaatiossa; 4) Levittäjä myöntää automaattisesti patenttilisenssin muokkauksiinsa ja niiden yhdistämiseen alkuperäiseen ohjelmistoon. == Yhteensopivuus muiden lisenssien kanssa == Mozilla Public License sisältää niin sanotun heikon vastavuoroisuusvelvoitteen. Tämä tarkoittaa sitä, että sen alla oleviin tiedostoihin tehtävät muokkaukset on lisensoitava edelleen levitettäessa samoilla ehdoilla. Muuten yhdistäminen muiden ehtojen alla oleviin lisensseihin on mahdollista. Tämä poikkeaa niin sanotun vahvan vastavuoroisuusvelvoitteen sisältävistä lisensseistä kuten GNU General Public License. ==Aiheesta muualla== * Mozilla Public License, versio 1.1 * Mozilla Public License, versio 2.0 Luokka:Vapaan ja avoimen lähdekoodin lisenssit Luokka:Mozilla
Zhang Heng

Zhang Heng (; 78–139) oli kiinalainen tähtitieteilijä, matemaatikko, keksijä, taiteilija, runoilija ja valtiomies itäisen Han-dynastian aikaan. Zhang Hengin aikaan tähtitieteilijöiden tehtävä Kiinassa oli luoda ja ylläpitää kalentereita, ennustaa taivaalla tapahtuvia ilmiötä ja pitää kirjaa tapahtuneista. Kiinasta kulki silkkitie Intiaan ja Zhang sai vaikutteita sen kautta tulevia vaikutteita sekä teki monia edistyksellisiä keksintöjä. Hän arvioi piin arvoksi \sqrt{10} tai 3,1622. Hän keksi myös vaunun jolla saattoi mitata kolme litä joka on noin 1 500 metriä. Tämä oli ensimmäinen tunnettu matkamittari. Yksi Zhangin tunnetuimmista keksinnöistä oli maailman ensimmäisen seismografi, joka havaitsi maanjäristysten kardinaalisuunnat. Seismografissa oli ruukku jossa oletetaan olleen jonkinlainen heiluri joka vapautti ruukun ulkopuolella olevien kahdeksan lohikäärmeen leukoihin laitetuista palloista maanjäristyksen vastakkaisella puolella olevan pallon. Laitteella pystyi havaitsemaan maanjäristyksen suunnan muttei voimakkuutta. == Lähteet == == Aiheesta muualla == * * * * upright|pienoiskuva|vasen|Zhang Hengin seismografi. Luokka:Kiinalaiset tähtitieteilijät Luokka:Kiinalaiset keksijät Luokka:Kiinalaiset matemaatikot Luokka:Kiinalaiset kirjailijat Luokka:Vuonna 78 syntyneet Luokka:Vuonna 139 kuolleet Luokka:Seulonnan keskeiset artikkelit